**Benedictus III** oli paavst 855–858. Ta oli 104. paavst.

Benedictus sündis Roomas ja oli Petruse (Patrodo) poeg.

Benedictus õppis paavstlikus kirikukoori koolis. Gregorius IV ordineeris ta alamdiakoniks ja Leo IV määras ta San Callisto või Santa Maria in Trastevere kardinalpreestriks. Ta osales 853 Roomas toimunud sinodil, kus ekskommunitseeriti hilisem vastupaavst Anastasius Bibliothecarius.

Paavstiks saamine ja skisma
---------------------------

Benedictus III valiti paavstiks juulis 855 (Salvador Miranda andmetel 26. juulil) ja pühitseti ametisse 29. septembril või 6. oktoobril.

Rooma vaimulikud ja kodanikud valisid esmalt paavstiks San Marco kardinalpreestri Hadrianuse, kes loobus sellest ametist. Seejärel valiti paavstiks Benedictus, kes traditsiooni järgi sai sellest teada, kui oli palvetamas ja palus sõnumitoojaid, et seda ränka kohustust ei määrataks temale.

Paavst pidi tolle aja tavade kohaselt saama Frangi keisrilt Lothar I-lt tunnustuse, mistõttu ta saatis Frangi riiki Anagni piiskopi Nicolause ja *magister militumi* Mercuriuse, kes pidid keisrit teavitama tema saamisest paavstiks ja saama temalt vajaliku tunnustuse.

Mõned keisri pooldajad toetasid kardinal Anastasius Bibliothecariust, kelle Leo IV oli ekskommunitseerinud, kuid kes valiti Ortes paavstiks. Orte piiskop Arsenius kohtus paavsti saadikutega, keda ta suutis veenda Anastasiust toetama, kuid Lothar I saatis omakorda Rooma saadikud, kes pidid selgitama, mil viisil paavst oli valitud. Keisri saadikud kohtusid Ortes paavsti saadikutega ja otsustasid toetada Anastasiust, kes läks koos oma toetajaskonnaga Rooma, kus ta hõivas 21. septembril Rooma Peetri kiriku ja seejärel Lateraani palee. Bagnorea piiskopi korraldusel vangistati Lateraani palees viibinud Benedictuse, kellelt võeti ära paavstlikud rõivad.

22. septembril Santi Quattro Coronati kirikusse kogunenud Rooma vaimulikud ja kodanikud otsustasid toetada Benedictust, keda tunnustati 24. septembril legitiimse paavstina, mistõttu Anastasius otsustas mõni kuu hiljem paavstiametist loobuda.

Benedictus III pühitseti seejärel ametisse ja oma esimesel sinodil mõistis ta Anastasiuse hukka, kuid pidi keisri nõudmisel temasse ja tema toetajatesse leebelt suhtuma.

Suhted Frangi riigiga
---------------------

Benedictus III ametisse pühitsemise päeval suri Frangi keiser Lothar I, kuid paavst püüdis olla vahendajaks tema järglaste Ludwig II, Lothar II ja Charles II Paljaspea vahel.

Paavst nõudis Ludwig II-lt, et Arles’ krahvi Boso abikaasa Engiltrude, kes oli koos oma armukesega põgenenud Ludwigi haldusalasse, tuleks oma mehe juurde tagasi saata.

Suhted Bütsantsiga
------------------

Bütsantsi keiser Michael III Bardas saatis Benedictusele kingituseks evangeeliumi ja juveelidega kaunistatud kullast armulauakarika.

Suhted gallikaani kirikuga
--------------------------

Benedictus III nõudis Bretagne’i hertsogi Nominoë tagandatud nelja piiskopi ennistamist tagasi oma ametikohtadele, kuid tulutult.

Reimsi peapiiskopi Hincmari palvel kinnitas paavst Soissons’i kirikukogu otsused, ehkki Leo IV oli need hukka mõistnud. Kirikukogu leidis, et paavsti loata ametisse tagasi ennistatud Reimsi peapiiskopi Ebbo ordinatsioonid olid õigustatud.

Paavst hoiatas Lotringi kuninganna Teutberga venda alamdiakon Hubertit ja kutsus teda Rooma, et Hubert selgitaks tema kohta esitatud süüdistusi.

Paavst kinnitas 855. aastal Corbie kloostri privileegid.

Suhted Konstantinoopoli patriarhiga
-----------------------------------

Konstantinoopoli patriarh Ignatios I oli tagandanud Siracusa piiskopi Gregorios Asbestase ilma paavsti nõusolekuta ja soovis paavstilt selleks saada tunnustust. Benedictus III kutsus mõlema osapoole esindajaid Rooma.

Kuuria
------

Benedictus III ajal olid kuurias mõjukatel positsioonidel kardinalid Anastasius Bibliothecarius ja Nicolaus.

Ta ordineeris 66 piiskoppi, 15 preestrit ja ühe diakoni.

Alfred Suur Roomas
------------------

Benedictus III esimesel ametiaastal viibis Roomas palverännakul Wessexi kuningas Æthelwulf ja tema poeg, tulevane Inglise kuningas Alfred Suur.

Benedictus III kultuuriloos
---------------------------

Poola kroonik Martinus Polonus (Martinus Troppaust, Marcin z Opawy) väidab, et enne Benedictus III-st valitses paavst Johanna.

Benedictus III ajal taastati Rooma Santa Maria Maggiore kiriku baptisteerium, San Paolo fuori le Mura kirik ja Schola Anglorum.

Tema ajal rekonstrueeriti San Marco kalmistu.

Benedictus III ajal laastasid Roomat Tiberi üleujutused.

Surm
----

Benedictus III suri 17. aprillil 858 Roomas ja maeti Rooma Peetri kirikusse.

Hinnang
-------

"Catholic Encyclopedia" iseloomustab Benedictust õpetatud ja askeetliku roomlasena.

Kirjandus
---------

* Clovis Brunel: *Bulle sur papyrus de Benôit III pour l'abbaye de Corbie (855)*. Paris, 1912.
* J. N. D. Kelly: *The Oxford Dictionary of Popes*. 1996.
* *Liber Pontificalis*.
* Karl Voigt: *Zu den Privilegien Benedikts III. und Nikolaus' I. für Corbie*. "Mitteilungen des Instituts für Österreichische Geschichtsforschung" 35, 1914: 142–147.

Välislingid
-----------

* Artikkel Benedictus III kohta. *(inglise keeles)*
* Artikkel Benedictus III kohta. *(inglise keeles)*
* 9. sajandi konsistooriumid. *(inglise keeles)*
* Benedictus III dokumendid.
* Artikkel Anastasius Bibliothecariusest. *(inglise keeles)*
* Artikkel Corbie kloostrist. *(inglise keeles)*

|  |  |  |
| --- | --- | --- |
| Eelnev**Leo IV** | **Rooma paavst**855–858 | Järgnev**Nicolaus I** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}